

# JÕELÄHTME VALLAVALITSUS

Päästeamet 31.03.2025 nr 6-4/1665

**Neeme küla Ajataguse tee 30 maaüksuse detailplaneering**

Teatame teile, et **Neeme küla Ajataguse tee 30 maaüksuse detailplaneeringu avalik väljapanek toimub 21.04.–20.05.2025 ning avalik arutelu toimub Jõelähtme vallamajas 27.05.2025 kell 15:00.**

Neeme küla Ajataguse tee 30 maaüksuse detailplaneering algatati Jõelähtme Vallavolikogu 16.11.2023 otsusega nr 159.

Planeeringuala hõlmab Neeme küla Ajataguse tee 30 maaüksuse (katastritunnusega 24505:001:0326, sihtotstarbega maatulundusmaa 100%, suurusega 4387m2). Juurdepääs planeeringualale on kavandatud Ajataguse teelt. Detailplaneeringu koostamise eesmärgiks on Ajataguse tee 30 maaüksuse jagamine kaheks üksikelamumaa ja üheks teemaa sihtotstarbega krundiks, elamukruntidele ehitusõiguse määramiseks ühe elamu ja neid teenindavate abihoonete rajamiseks. Detailplaneering sisaldab kehtiva üldplaneeringu muutmise ettepanekut üldplaneeringuga määratud kruntide suuruse ja elamute omavahelise kauguse osas.

Detailplaneeringu avalikul väljapanekul olevate materjalidega saab tutvuda avaliku väljapaneku ajal Jõelähtme valla kodulehel ([joelahtme.kovtp.ee](http://www.joelahtme.ee)).

Arvamused ning ettepanekud saata detailplaneeringu avaliku väljapaneku jooksul e-posti aadressile kantselei@joelahtme.ee või paberkandjal Jõelähtme Vallavalitsusele aadressil Postijaama tee 7, Jõelähtme küla, 74202, Jõelähtme vald.

Arutelul osalemiseks palume registreerida end hiljemalt 26.05.2025 e-posti aadressil kantselei@joelahtme.ee.

Lugupidamisega

(digitaalset allkirjastatud)

Andrus Umboja

vallavanem

Gerli Liivoja

6054879 gerli@joelahtme.ee